ധീര ജവാന് വൈശാഖിന്റെ മൃതശരീരം തിരുവനന്തപുരത്ത് എത്തിച്ചു മന്ത്രി കെ എന് ബാലഗോപാല് അന്തിമോപചാരമര്പ്പിച്ചു തിരുവനതപുരം: കശ്മീരില് വീരമൃത്യു വരിച്ച മലയാളി ജവാന് എച്ച് വൈശാഖിന്റെ മൃതദേഹം തിരുവനന്തപുരത്തെത്തിച്ചു. മന്ത്രിമാരടക്കം അന്തിമോപചാരമര്പ്പിച്ചു. ഒമ്ബതരയോടെയാണ് തിരുവനന്തപുരം വിമാനത്താവളത്തില് ധീരജവാന് വൈശാഖിനെ ഭൗതികശരീരം എത്തിച്ചത്. വിവിധ സേനാവിഭാഗങ്ങളുടെ അകമ്ബടിയോടെയായിരുന്നു എത്തിച്ചത്. സംസ്ഥാന സര്ക്കാരിനുവേണ്ടി മന്ത്രി കെ എന് ബാലഗോപാലണ് അന്തിമോപചാരമര്പ്പിച്ചത്. ഇന്ന് രാത്രി കൂടി തിരുവന്തപുരത്ത് സൂക്ഷിച്ച ശേഷം ആയിരിക്കും ഇത് നാട്ടിലേക്ക് എത്തിക്കുന്നത് .ഇവിടെനിന്നും വൈശാഖിനെ മൃതശരീരം പാങ്ങോട് മിലിറ്ററി ക്യാമ്ബിലേക്ക് കൊണ്ട് പോയി അവിടെ മോര്ച്ചറിയില് സൂക്ഷിച്ച ശേഷം പുലര്ച്ചെ നാട്ടിലേക്ക് കൊണ്ടു പോയി 12.30 യോടെ വീട്ടു വളപ്പില് സംസ്കരിക്കും. ജമ്മു കശ്മീരില് ഭീകരരുമായി നടന്ന ഏറ്റുമുട്ടലില് വീരമൃത്യു വരിച്ച അഞ്ചു സൈനികരില് ഒരാള് മലയാളി ആയിരുന്നു. 24 വയസുകാരന് കൊല്ലം സ്വദേശി വൈശാഖ് എച്ച് ആണ് രാജത്തിന് വേണ്ടി ജീവനര്പ്പിച്ചത്. നാലു വര്ഷങ്ങള്ക്ക് മുമ്ബായിരുന്നു വൈശാഖ് സൈന്യത്തില് ചേര്ന്നത്. അവസാനമായി നാട്ടിലെത്തിയത് കഴിഞ്ഞ ഓണത്തിനുമായിരുന്നു. പിതാവ് ഹരികുമാര് അമ്മ മീന സഹോദരി ശില്പ എന്നിവരടങ്ങുന്ന കൊച്ചു കുടുംബത്തിലെ ഏക ആശ്രയം വൈശാഖ് തന്നെ ആയിരുന്നെന്നു നിസംശയം പറയാം . 2017ലായിരുന്നു വൈശാഖ് സൈന്യത്തില് ചേര്ന്ന് പ്രവര്ത്തിക്കാന് ആരംഭിക്കുന്നത്. അതിര്ത്തിയില് ഭീകരവാദികള് നുഴഞ്ഞു കയറിയിട്ടുണ്ട് എന്ന ഇന്റലിജന്സ് റിപ്പോര്ട്ടിന്റെ അടിസ്ഥാനത്തില് ഇന്ന് രാവിലെയാണ് സുരക്ഷാ സേന പൂഞ്ച് ജില്ലയില് അന്വേക്ഷണം തുടങ്ങിയത്. എന്നാല് തിരച്ചിലിനിടെ സൈനികര്ക്ക് നേരെ ഭീകരവാദികള് വെടിയുതിര്ക്കുകയായിരുന്നു. ഏറ്റുമുട്ടലില് പരിക്കേറ്റ വൈശാഖ് അടക്കമുള്ള അഞ്ചു സൈനികരെ ആശുപത്രിയില് പ്രവേശിപ്പിച്ചു. എന്നാല് ചികിത്സയ്ക്കിടെ മരണപ്പെടുകയായിരുന്നു. പ്രദേശത്ത് ഉണ്ടായിരുന്ന നാല് തീവ്രവാദികളില് രണ്ട് തീവ്രവാദികളെ ഏറ്റുമുട്ടലില് വധിച്ചെന്നാണ് വിവരം. എന്നാല് ഇക്കാര്യം ഔദ്യോഗികമായി സ്ഥിരീകരിച്ചിട്ടില്ല. ഭീകരര്ക്ക് വേണ്ടിയുള്ള തിരച്ചില് ഇപ്പോഴും പുരോഗമിക്കുന്നു. കഴിഞ്ഞ ആഴ്ച ശ്രീനഗറിലെ സര്ക്കാര് സ്കൂളില് സ്കൂള് പ്രിന്സിപ്പള് സതീന്ദര് കൗര്, അധ്യാപകനായ ദീപക് ചാന്ദ് എന്നിവരെ ഭീകരര് വെടിവെച്ച് കൊലപ്പെടുത്തിയിരുന്നു. Tags